Imtella' Diċembru 31, 2020 - Aġġornata 31 Ta' Diċembru, 2020 8:17pm Anke jekk din is-sena l-pandemija ħalliet lin-nies 'il bogħod mill-attivitajiet soċjali fl-istabbilimenti tal-ikel u tad-divertiment, kif ukoll f'attivitajiet tal-massa li s-soltu jiġu organizzati matul dan il-lejl, iċ-ċelebrazzjonijiet ta' tmiem is-sena u l-bidu ta' waħda ġdida ħadu forma differenti biex il-pubbliku xorta jidħol fl-atmosfera. Illejla fl-10.00pm Television Malta se jwassal xandira diretta mill-Belt bi spettaklu mingħajr udjenza, l-ewwel darba fl-istorja ta' spettakli bħal dawn li normalment jattiraw l-eluf fil-qalba tal-belt kapitali fejn jintlaħaq il-qofol taċ-ċelebrazzjonijiet. Tony Dimech iwassal l-aħħar aġġornamenti dirett minn Sant'Iermu. Segwi fil-filmat: L-ispettaklu tal-lejla bejn l-10.00pm u n-12.30am se jixxandar fuq TVM u tvm.com.mt